148 
ringerne. Hvorvidt der ved Vagus' Indvirkning kun secerneres ren 
Ilt eller Luft, der for Størstedelen bestaar af Ilt og ellers af Kvæl- 
stof, kan næppe betragtes som sikkert afgjort. Bohr hælder nær- 
mest til den sidste Opfattelse. Men det fremgaar sikkert af hans 
Forsøg, at den i Svømmeblæren tilstedeværende meget iltholdige 
Luft kun kan secerneres, naar Vagusgrenene til Svømmeblæren er 
uskadte. — Af betydelig Interesse er ogsaa Bohrs Iagttagelse af, at 
Mængden af den i Svømmeblæren engang tilstedeværende Ilt holder 
sig uforandret, efter at Vagus er overskaaret, saalænge Fisken ikke 
underkastes ydre Paavirkning. Ja selv en eksstirperet Svømmeblære 
lader ingen Ilt diffundere ud, saalænge den er frisk. 
—… Den af Bohr gjorte Iagttagelse, at N. Vagus er sekretorisk 
Nerve for Svømmeblæren, har sin største Betydning ved det Lys, 
den kaster over Opfattelsen af N. Vagus' Funktion for Lungerne hos 
højere Dyr. Disse Organer svarer som bekendt til Fiskenes Svømme- 
blære og innerveres som denne baade af Vagus og Sympathicus. 
Som det vil fremgaa af det følgende, er det lykkedes at vise, at 
Vagus ogsaa regulerer den i Lungerne stedfindende Luftsekretion. 
Lungerne. Medens man allerede tidligere var klar over, at 
Lungerne hos Fosteret anlagdes som Udkrængninger fra Tarmen 
påa samme Maade som Fordøjelseskirtlerne og altsaa — udviklings- 
historisk set — stod disse meget nær, var Bohr (21, 22, 19, 23, 
S. 79) den første, der viste, at Lungerne — fysiologisk set — var 
Kirtler, men Kirtler, der secernerede Luft. Man havde før ham 
opfattet Stofskiftet i Lungerne, Optagelsen af Ilt og Udskillelsen 
af Kulsyre, som et simpelt fysikalsk Fænomen, der kunde forklares 
ud fra Loven for Diffusion gennem dyriske Membraner. Bohr viste, 
at Kulsyrespændingen i Eksspirationsluften (ikke blot i Alveoleluften) 
ofte var betydelig større og Iltspændingen ofte betydelig mindre end 
i Arterieblodet, saaledes at det respiratoriske Stofskifte ikke kunde 
antages at finde Sted ved em simpel Diffusion, men maatte skyldes 
aktiv Virksomhed af Cellerne. — Henriques (50) har først paavist 
Nervesystemets Indflydelse paa Sekretionen i Lungerne. Han an- 
